
Un maneho dirigi riba crea cuponan di trabou ta duna bon resultado: 

DESEMPLEO A BAHA DEN 2018 


Du rante un conferencia di prensa extraoridinario cu Gobierno 
diAruba a yama diamars atardi, Prome Minister Evelyn Wever- 
Croes hunto cu Ministernan Glenbert Croes y Xiomara Ruiz- 
Maduro, a comparti un noticia extraordinario cu ta regarda 
desempleo aki na Aruba. Gabinete Wever-Croes no a haya e 
situacion social, economico, financiero y laboral di pals aki na 
ordo, pa motibo di prindpio a pidi pueblo un tiki pasenshi prome 
cu cuminsa mira tur resuEtado di e maneho di Gabinete Wever- 
Croes. Y awe, un biaha mas, nos ta mira bou di e maneho 
rigoroso di Gobierno di Aruba dirigi riba crea cuponandi trabou 
y pa percura cu nos hendenan local haya trabou, nos ta mira 
resultadonan positivo pa nos pueblo. E cifra di desempleo a 
baha pa ioke ta trata aha 2018. 

Den e rapport di AKO (Aanbieding Resuitaten 
Arbeidskrachtenonderzoek), cu a word o condud door di 
Directie Arbetd en Onderzoek (DAO), den coiaboracion cu 
CBS y CBA cu redentemente a wordo emiti, por realisa con 
e resultadonan di e 'onderzoek 3 di cifranan di desempleo ta 
actuaimente. 

E cifra di desempleo na aha 2017, bou di e gobierno anterior, 
tawata na 8.9% y na 2018, bou di Gabinete Wever-Croes, 
esaki a baha na 7.3%. Un aspecto den esaki hopi importante 
pa menciona ta e desempleo den nos hobennan cu semper 
tawata un cifra hopi halto. Na aha 2017, e cifra di desempleo 
bou di nos hobennan tawata 19.4%. Danki na e esfuersonan 
had durante e ultimo lunanan pa crea cupo di trabou pa nos 
hobennan, esaki a baha den 2018 pa 16.2%. 

Maneho economico di Gabinete Wever-Croes ta dirigi no ta pa 
crece economia riba su mes sino riba crea cuponan di trabou y 
awo cu e rapport di AKO a keda emiti, nos por mira e resultado 
di e maneho aki tradud den cifranan. 

Prome Minister ta gradici tur Minister di Gabinete Wever- 
Croes y espedafmente Minister di Labor Glenbert Croes y 
Minister di Economia Xiomara Ruiz-Maduro mencionando cu e 
resultadonan aki no ta afgo cu a cay fordi cielo sino resultado di 
trabounan minudosamente dirigi y monitona constantemente. 
Cifranan ta resultadonan di plannan economico di Gobierno y 
die maneho di MinisterCroesribaeterenodi labor. Cambionan 
den Departamento di Labor, den DPL cu su slogan di semper 
“Empleo na Aruba pa nos hendenan local prome”. Apesar di no 
tawata facil y cu hopi reto cu tawata tin y lo sigui bin, aworaki 
Aruba por mira frutanan di e bon maneho aki cu ta duna forsa 
pa sigui padilanti. 


sl E maneho di Minister Glenbert Croes, tawata un maneho 
cu e pueblo Arubano den curason y mente. E maneho di e 
Minister anterior di Labor cu su negoshi di ontheffing a daha 
pa hopi hende local haya trabou. Esaki a crea mas desempleo 
pa Aruba. Cu e maneho di Minister Croes riba REALMENTE 
crea cupo di empleo pa nos hendenan local, a duna awe 
resultadonan positivof Desempleo na Aruba a baha di 8.9% 
(2017) pa 7.3% (2018). E cifra specifico di desempleo entre 
hobennan a baha di 19.4% pa 16.2%. Den 2018,1048 persona 
cu tabata desemplea a haya trabou”, Prome Minister Evelyn 
Wever-Croes a duna di conoce. 

Prome Minister Evelyn Wever-Croes: 


Fundacion Kids Rights Empowerment a bishita Prome Minister 

A OBSEKIA PROME MINISTER UN BUNITA DETAYE 

PA E OIDO Y TUR ATENCION RICIBI 


Diahuebs mainta, Prome Minister Evelyn Wever-Croes tawatin 
e grato bishita di representantenan di Kids Rig hts Empowerment 
hunto cu nan ytunan, Sr. Edmar Gietei, Sr. Jeremy Carty y Srta. 
Janine Wever ta representantenan e fundacion pa derecho di 
mucha aki. 

Motibo di e bishita aki di e fundacion ta pa had un obsekio na 
Prome Minister cu ta un detaye di nan fundacion pa e oido y 
tur atencion cu nan fundacdon a rid bi cerca Prome Minister. 

Prome Minister Evelyn Wever-Croes a reuni dos siman pasa 
cu e representantenan di Kids Rights Empowerment. Kids 
Rights Empowerment ta un organisacion cu ta traha riba 
consdentisacion contra secuestro di un mucha door di un di e 
mayornan. Lamentablemente sa pasa hopi cu un di e mayornan 
ta bay cu e mucha sin laga manera pa e otro mayor por tuma 
contact cu ne. M i rando e proble matica aki a diddi di Eanta un 
organisacion pa consdentisa e tatanan riba nan derecho como 
mayor. 

Hopi biaha sa pasa cu ora un yiu nace e mayornan ta bay 
Censo pa asina e tata por reconoce e yiu y dun'e su fam. 
Lamentablemente esaki no ta suficiente pa duna e tata loke 
nos ta yama “ouderltjk gezagL Pa un tata por haha derecho 
riba "ouderlijk gezag” e lo mester aplica p'e. Specialmente 
den e temporada di vakantie ora cu mayornan ta biaha cu 
e muchanan, Gobierno ta exlgi imigracion pa pidi e mayor 
biahando cu e mucha un carta firma pa e otro mayor cu e ta 
duna permiso pa su yiu sali di Aruba. Aunke cu esaki ta un 
proeedura poco fastioso, mester enforsa esaki pa protecdon 
di e mucha pasobra lamentablemente na Aruba tin casonan di 
mamanan cu ta bay vakantie cu nan yiu y no ta bolbe bek y vice 
versa. E lucha pa un mama y/of tata por haha wak nan yiunan 
bek ta uno hopi largo y dlficil. Spedalmente pa e tatanan haya 
e “ouderlijk gezag" ta hopi importante pasobra ta di e manera 
aki so nan por legalmente exigi pa e mama trece e yiu bek 
Aruba. 

Premier Wever-Croes ta enfatisa riba e importancia pa cada 
tata busca nan derecho, pa asina nos muchanan por ta mas 
protehi, ya cu un di e metanan pa Aruba ta pa pone e muchanan 
central. Pa e motibo aki Premier Wever-Croes ta compromete 
su mes cu e organisacion di Kids Rights Empowerment pa 
traha hunto y asina consdentisa e tatanan y cambia e leynan 
necesarto pa protehe nos muchanan 

Premier Wever -Croes: “Cada mucha tin derecho di tin su 
mama y tata den nan bida y no mester wordo perhudica den 
caso cu e reiadon entre e mayornan no ta bon mas”. 

Prome Minister a gradid e fundacion pa nan bishita y obsekio 
y tambe pa tur e trabounan cu nan ta haciendo na beneficio di 
muchanan cu ta haya nan mes involucra den situacion asina 
fastioso. 

Proceso di RFP pa Aruba su ‘waste to energy plant* ta yega su deadline 


ARUBA UN PASO MAS CERCA PA SOLUCIONA 


PROBLEMA Dl MANEHO Dl DESPERDICIO 


Gobierno di Aruba tin mas o menos 1 aha y mey desde 
(december 2017) cu a cuminsa cu e proceso pa por atende 
cu henter e problematica di maneho di desperdido cu tin 
aki na Aruba. Minister di Desaroyo Tentonal, fnfrastructura 
y Medio Ambiente Otmar Oduber a expresa den su rueda dE 
prensa mas recien cu esaki ta prome biaha den hEstoria cu 
a pone un ‘werkgroep’ hunto cu tabata consisiti di diferente 
departamento di Gobierno, sindicato, werkgevers organisaties 
y otro expertonan manera PAHO, pa contribui na e proceso pa 
yega na e mihor solucion. 

Proceso 

Aha pasa na comienso di aha a cuminsa cu e proceso di un 
RFI cu a conduci na e RFP nan, e destaho publiconan cu 
ta tumando iuga na e momentonan aki. Manera ta conoct 
recientemente dos di e destaho publiconan aki a tuma lugar. 
Uno, pa e remedicacion y proposicion nobo pa Parkietenbos, 
eaminda cu tabatin un compania local cu a participa y tambe e 
di dos destaho publico cu ta pa loke ta trata e ‘sanitary landfiH* 
y 3oke ta bira e dump nobo, cu lo tin un concepto nobo di 
acuerdo cu normanan internadonal. Pa esaki tambe tabatin 
un compania cu a participa cu ta encera dos compania locaL 



Diahuebs 18 di juli e tercer destaho publico lo tuma Iuga 
cu tin mas 'wowo f riba dje pa loke ta e proceso di 'waste to 
energy’ a traves di un planta di incineraton Minister Oduber 
a splica cu tin diferente peticion cu a drenta particularmente 
den e ultimo dos simannan pa loke ta trata peticion pa tempo 
adicional pa gruponan por participa. Gobierno y e comision ta 
den evaluacion di esaki pa cual lo participa esaki unabes cu 
tuma un decision. Pa conclui Minister Oduber a enfatisa cu 
locual cu kier logra ta pa tin mas participadon cu ta posibel, 
mas oferta y cu Gobierno di Aruba por haya e mihor oferta, y 
esun di mas adecua pa por evalua riba dje. 



REfUSE 

DESPUES Dl 10 ANA POR FIN ROP 2019 TA EFECTUA! 


Diahuebs 18 juli despues di Gobemador, Minister encarga cu 
Desaroyo Teritorial Infrastructura y Medio Ambiente Otmar 
Ouber a firma e ley cual kiermen cu ofidalmente Aruba tin un 
Plan di Desaroyo Teritorial / ROP vigente pa afianan 2019-2029, 

Proceso 

E proceso ta un o cual a duna hopi publlcidad cu coSaboracion di 
expertonan di Advies Bureau RHG, a reuni cu hopi stakeholders 
na diferente ocasion, NGGs, diferente consulta cu comunidad y 
conseho di diferente comision entre otro. 

Minister Oduber a splica cu durante e 10 afianan anterior, 
apesar cu tabatin un ROP, no a percura pa comunidad haya e 
information debido y educacion di kico por y ktco no por den 
e ROR Contrario na esaki pa ROP 2019 Gobierno a cana e 
caminda di conscientisacton den comunidad den forma extenso! 
Por mira esaki refieha bek den e cantidad di riba 130 zienswijze 
cu a wordo entrega. Compara cu rond di 10 cu a wordo entrega 
pa ROP 2009. Algo cu por observa tambe ta cu anteriormente no 
a pone accento debido na e respet cu mester tin pa ROP Hopi 
biaha esaki tabatin di håber cu no tabata consciente di locual e 
ROP ta encera, y a hinca e propio ciudadano y departamentonan 
di Gobierno den problema. 

Esaki ta un gran noticia pasobra despues di mas di 10 aha 
Aruba lo tin un plan di desaroyo teritorial cual ta bay dicta nos 
futuro den forma di crea balansa entre desaroyo infrastructural y 
salvaguardia nos naturalesa y medio ambiente. 

Awo lo mester evalua e siguiente paso pa tuma 

DESTAHO PUBLICO PA UN WASTE TO ENERGY PLANT 

NO A PRODUCIINTERES 


18 di juli oficina di Notario Johnson a anuncia cu tur interesado den 
e RFP pa Solid Waste Treatment Facility tabatin e oportunidad te cu 
13:59 pa entrega proposal pa cual a constata cu no a ricibi ningun 
proposal Di e forma aki ta cera e destaho akl 
Ministerio ta bay evalua e proceso aki pa tuma un decision riba 
e siguiente paso pa logra yega na un solucion pa e problema di 
maneho di desperdicio. Considerando cu a constata cu un factor 


principal tabata e falta di tempo y complehidad di e proyecto y cu 
tabata tin interes grandi pa participa. 

Gobierno lo sigui traha den forma diligente pa yega ra un solucion 
pa e problema di maneho di desperdicio, considerando e urgencia 
cu tin den cuadra di medio ambiente y salud di acuerdo cu normanan 
internacional manera raporta den estudionan di PAHO. 

DEN TUR E RETONAN CU NOS PAIS ARUBA TA 


PASANDO ADEN, NOS TIN UN NOTICIA POSITIVO 

Desempleo a baha specialmente bou di nos hobennan 



Apesar di tur e retonan cu nos Pals Aruba ta pasando aden, 
nos Gobierno a demostra cu trahando hunto nos por a logra cu 
desempleo a baha. Minister Xiomara Ruiz-Maduro a enfatisa 
cu a logra baha desempleo mas tanto bou di nos hobennan. 

For di un investigacion di mercado laboral cu Departamento di 
Labor y Investigacion. Oficina di Estadistica y Banco Central 
di Aruba a had, a duna como resultado cu desempleo a baha 
di 8.9% na aha 2018 pa 7.3% na 2018. E dfranan ta indica cu 
bou di hobennan desempleo a baha mas, si bo compara cu na 
2011 e cifra di desempleo bou di hobennan tabata 23.6% y na 
2018 ta 16.2%. Pues esaki a conoce un reduccdon di 7.4%. 

Minister Ruiz - Maduro a bisa cu esaki ta un noticia alentador pa 
economfa di Pais Aruba ya cu esaki ta nifica cu nos hobennan 
desemplea poco poco ta drentado mercado laboral. 


Actualmente nos Pais ta pasando den su retonan economico y 
financiero. Den tur e retonan aki a ser demostra cu sacrifido, 
esfuerso, trabou duro cu nos Gobierno, Parlamento, nos pueblo 
y cada un di nos cu tin cu carga cu desicionnan cu ta wordo 
tuma H ta dunando su fruta. Nos no ta caminda nos mester ta 
ainda, pero nos esfuerso ta dunando resultado y apesar di tur 
e retonan, nos ta logrando e cambionan cu nos Pais mester, e 
dignatario a subraya. 

E mandatano ta felicita su colega Minister di Labor yAsuntonan 
Social, sr. Glenbert Croes cu e logro aki y tambe a gradici 
personal di Departamento di Labor y Investigacion, Oficina 
di Estadistica y Banco Central Aruba pa e trabou had riba e 
investigacion laboral. 

CARIBBEAN FAIR TA DIABIERNA 26 Dl JULI NA 

MUSEO ARQUEOLOGICO ARUBA 

Un actividad varia den informacion y diberticion pa henter famia por bin disfruta 


Museo Arqueologico Aruba a acerca Departamento di Cultura 
Aruba, ambos bou auspicio di Ministerio di Cultura, Fundacion 
1403, Fundacion Lanta Papiamento y Stichting Rancho pa haci 
e Caribbean Fair aki uno varia. Pa Departamento di Cuttura 
Aruba esaki ta den su puntonan di prioridad di educacton den 
Arte y Cultura, ta apoya y sostene e evento aki. Fundacion 
Lanta Papiamento ta hop i contento y ta sostene e iniciativa aki 
cu e topico Papiamento. Lo tin panel cu informacion pa pueblo 
haya sa mas tocante historia di Papiamento. Con nos idioma a 
desaroya den curso di siglonan cu a pasa. Ademas lo tin wega 
di Papiamento na cual grandi y chikito por participa. Y den e sala 
di presentacion lo pasa diferente grabacion di entrevista tocante 
historia y situacion actuat di Papiamento. Fundacion 1403 lo 
fey y ta sostene Museo Arqueologico. Nan tur como partner pa 
e evento aki. Y mas cu claro lo tin oportunidad pa por cumpra 
e buk! nobo The Archaeology of Aruba; The Pictographs and 
Petroglyphs 1 durante e evento. Fundacion 1403 lo ta encarga cu 
benta di e buki. Reserva e fecha di 26 di juli pa e dushi evento di 
Caribbean Fair y bini cu henter famia na Museo Arqueologico na 
Schelpstraat 42, net patras di Kong Hing den Havenstraat. 

fUlotibo pa realisa esaki: 

Museo Arqueologico Aruba den colaboracion cu MUSEON Den 
Haag y Secar Research Center di St. Eustatia a planea un evento 
como parti di nan programa conhunto pa pubtico en conexion 
cu e exposicion 'Caribbean Ties, Connected peopte, Then 
and Now* y diabierna dia 26 di juli Museo Arqueologico ta lansa 
su parti di "Caribbean Fair". Bin pasa un momento dushi carga 
cu informacion educativo y interesante. Un rato den ambiente 
Caribeno entre 5 pa 1 Q'or di anochicu tayer creativo, presentacion 
interesante. dushi cuminda Caribeho y hopi masf 

Fo i di 6:00 pm artista contemporaneo Osaira Muyale dl Studio O 
lo presenta e historia tras di e 'City Art 1 di e cabaynan blou den 
Oranjestady Paardenbaai. Sigui pa un presentacion pa arkeologo 
drs. Harold Kelly tocante e periodo Archaico, cu informacion nobo 
di nos historia Indjan di Aruba, cu a salt dankt na e investigacion 
di NEXU31492. 

Entre 5:30 pa 7:30 pm artista conoci pa su obranan di klei, Trudy 
Lampe lo duna un tayer di e tecnica di 'coir cu tndjannan di Aruba 
y den Caribe tambe a uza pa traha nan potehi. Otro artista local 
Gloha Feliciana lo duna un tayer di traha prenda cu glas di lama. 
Mustrando asina con ta recicla un material cu no ta pertenece 
den nos medio ambiente, pero cu Indjannan, tanto na Aruba 
como den Caribe a euminsa incorpora den nan decoracionnan 
den e periodo historico. Esaki despues di e prome contacto cu 
Europeanonan Artista cu tambe a uni sumes ta Maya Lepsanovic, 
kende lo duna un tayer di traha un 'flamingo fridge magnet 1 na 
unda e particpantenan lo decora un pida di (drift)wood cu pintura 
den colornan Caribense. Tur e workshopnan aki ta gratis. 

Alabes lo tin dushi cuminda Caribense na benta, manera un bon 
BBQ, un invento di traha cuminda originalmente di Indjannan, 
pues e nomber mes ta bini di e palabra indigena J barbacoa'. 
Tambe 'Taki 1 lo tin dushi snacks traha di entre otro cadushi y 
juice di walishali. Lo tin stand di cuminda Surnam y Cubano. Bini 
y purba tambe un dushi cuminda of pasaboca di Dominica, St. 
Maarten y Trinidad. Stichting Rancho lo ta na encargo di e bar, di 


e forma aki recaudando fondo pa nan bon trabou den comunidad 
di e bario Rancho. 


Museo Archeologico Aruba. Departamento di Cultura Aruba 
y cu sosten di Ministerio di Cultura ta contento den realisa e 
Caribbean Fair' aki. Cultura bo mester bib’e. Door di conoce nos 
pasado p'asina por traha riba un miho futuro. Mirando cu ta den 
vakantie nan ta spera cu mayornan y e hubentud di Aruba no 
perde e evento aki. 

MANEHO ANTI-ONTHEFFING Y PRO-LOCAL TA 

DUNANDO RESULTADO 



E maneho Iaboral di Minister GSenbert Croes ta dunando 
resultado. Recientemente Gobierno di Aruba a anuncia 
e cifranan nobo di desempleo. Aunke ainda e cifranan ta 
preocupanfe, e solo hecho cu e ta bahando, ta duna Gobierno 
di Aruba e confirmacion cu e maneho anti-ontheffing pro- 
trahadornan local, ta funcionando y ta dunando su fruto. 

A midi desempleo en general na 2016 na 7.7%, na 2017 na 
8.9% y na 2018 na 7.3% pues mas abou cu hasta 2016. Den 
comparacion cu otro paisnan den region manera Corsou cu 
ta conta cu un desempleo di 13.4% (oct 2018), na Jamaica di 
8.7% {oct 2018), Bahamas 10.7% {nov 2018), Aruba tin un di 
e porcentahenan di desempleo mas abou hunto cu Bermuda 
cu ta na 6% {mei 2018), Cayman Islands 2.8% (sept 2018) y 
Trinidad & Tobago na 4.4% di desempleo. 

E cifranan cu ta preocupa e mandatario hopi apesar di e hecho 
cu el a baha, ta e porcentahe dl desempleo bou di e hobennan. 
Na 2018 e porcentahe baha te na 16.2% compara cu 2017 cu 
a conta cu un porcentahe di 19.4%. 

Pa e sector akt Minister di Asunto Social y Labor tin diferente 
proyecto andando conhuntamente cu Departamento di Asunto 
Social, cu ta concentrando e aha aki specificamente riba 
mamanan hoben y soltera. Via un proceso di educacion,, re- 


educacion, cursonan y entrenamento, e meta ta pa na final 
saca nan for di bijstand y pone e hobennan aki riba e mercado 
iaboral. Durante e prome luna di trabou, e mamanan ta keda 
haya ayudo y asistencia for di Departamento di Asunto Social 
te ora nan cobra nan prome salario. Na mes momento lo 
ubica e yiunan chikito den un créche subsidia pa e programa 
aki di DAS, pa curnpli tambe cu e deseo di staatscréche di 
Parlamento di Aruba pa asina no stroba ningun mama of tata 
di por bay traha. E proyecto aki ta carga e nomber di 11 Riba 
Caminda pa Trabou" cu a cuminsa cu 22 mama. Dos di nan ya 
a haya trabou y ta sumamente contento cu e decision aki cu 
nan a tuma di transforma nan bida pa miho. E otro 20 nan ta 
kedando da pa pronto tambe drenta mercado iaboral. Pa loke 
ta hobennan masculino, mediante Formacion Social, mientras 
fa nto 13 hoben ta pasando nan pasantia pa despues sea sigui 
den e mercado iaboral of drenta AruMil si nan logra curnpli cu 
e rekisttonan. 

Esaki ta dos di e proyectonan pa yuda hobennan yega na un 
trabou pa por duna nan mes y nan yiu(nan) un miho porvenir. 

En fodo caso ta comproba cu e maneho anti-ontheffing y pro- 
local, awe ta dunando su fruto cu e prome indicadornan di aha 
2018. 

CIERTO APLICACION Dl INNOVACION PA HUSTICIA 
TRATA DURANTE JVO TA APLICABEL PA ARUBA, 

CORSOU, SINT MAARTEN Y BONEIRO 

segun Minister di Husticia mr. Andin Bikker 


Siman pasa di 8 pa 11 di Juli Minister di Husticia mr. Andin 
Bikkertabata naeeumbre di JVO, Justitieel Vierpartijenoverleg 
cu a tuma luga na Sint Maarten. Cada seis tuna e eumbre dE 
JVO ta tuma luga na un parti di Reino caminda e ministernan 
di Husticia di respeefivamente Aruba, Corsou, Sint Maarten 
y Hulanda ta bini hunto pa papia riba diferente aspecto di 
cooperadon. Tur cuater JVO cu Minister Bikker a bay e ta sinti 
cu e ta conoce y compronde su otro coleganan mas y mas cu 
ta haci e reunion exitoso. 

Na [una di Januari, Aruba tabata anfitrion di e JVO y awor 
tabata Sint Maarten. Durante e reunion a introduci un Letter 
of Intent cu basicamente ta un instrumentø høpi flexibel cu 
por yega y adelanta riba cooperadon. Na e reunion di siman 
pasa a acorda un Letter of Intent cu ta specificamente riba 
aplicacion den cuadro di innovadon pa husticia. Segun Minister 
Bikker, Hulanda ta inverti shen miyon di euro riba innovadon di 
husticia y cada aha tin un eumbre di innovacion pa husticia y 
november aha pasa tabatin uno. Den e cuadro ey a bin cierto 
aplicacion cu a sinta wak y tin di nan ta aplicabel pa Aruba, 
Corsou, Boneiro y Sint Maarten. 

Por bisa cu practicamente por haya esaki gratis y no mester bay 
desaroya "from scratch". Segun Minister Bikker, den cuadro 
di retonan presupuestario ora por haya algo gratis, sigur e 
ta un ganashL Un di e aplicacionnan ta, ora un miembro di 
cuerpo poticial riba su smartphøne por haya informacion cu 
por compara manera Google Earth. Na momento e polis bay 
un adres e por haya guia y tambe haya informacion kico ta 
pasando na e adres y e mes por duna informacion na su otro 
coleganan cu por haya sa di e situacion na e sitio. E ta un 
dimension cu ya caba ta ser aplica na Hulanda den diferente 
munidpio. 

Segun Minister Bikker, esaki ta un di e aplicacionnan pero fin 
15 diferente innovacion cu ainda ta piloto pero cu ya caba ta 
incorpora den cuerpo policial na HuJanda. HuJanda ta had 
inversion di casi 300 miyon Euro pa yega na e tipo di avance 
tecnoiogico aki. Manera ta conoci pa Gabinete Wever Croes 
innovadon ta un di e puntønan phmordial y esaki sigur ta un di 
nan segun Minister Bikker. 

OFICINA Dl TOURISM ORIENTED POLICING 


TAUN REALID AD 


Diahuebs atardi tabatin inauguracion di e oficina di Tourism 
Oriented Policing di KPA cu ta keda na e di dos piso di Central 
di Ambus, Un oficina dedica na servicio di e turtsta cu ta e 
pifar economico principal di pais Aruba. TOP ta den area di e 
cruceronan cerca di caminda unda e turistanan fa cana bishita 
tienda y caya principal. 


Cu apertura di e oficina kier subraya siguridad di e turistanan 
cu ta algø primordlal segun Minister di Husticia mr. Andfn 
Sikker. Riba combinacion di foto por mira mas di e apertura. 
Den edition di manan lo trece un reportahe mas amplio di 
e discursonan teni durante e ceremonia di apertura. Masha 
Pabien pueblo di Aruba cu apertura di TOP Tourism Oriented 
Policing. 



SEAN 


GEM STONES 

MANEHO NOBO PA ANA ESCOLAR 2019-2020 


Den conferenda di prensa diahuebs 18 di jutL Minister di 
Ensefiansa a sptica riba e maneho nobo cu a wordo introduci pa 
aha escolar 2019-2020. Pa e aha venidero a bin cu un “Nationale 
Toets" cual ta un examen nacional cu tur mucha den 6de klas 
mester a pasa, y basa riba e resultado di e examen aki y e 
conseho di scol ta determina unda e alumno aki lo bay, 

“Si e conseho di scot ta bisa HAVO y e resultado di examen ta 
bisa MAVG, e alumno aki lo bay HAVO pa motibo cu e score di 
mas hatto ta conta’\ 

Segun Minister Lampe, ta pa e motibo aki tambe a surgi un 
crecemento den e fluho total di alumnonan cu a logra pa bay 
HAVO cu a resulta den e decision pa cuminsa cu un ‘dependance 1 ’ 
di colegio San Nicolas. Mirando cu Colegio San Nicolas ta un scot 
publico y ta cay bou Minister di Ensenansa, e ta responsabilidad 
di Gobierno e ora pa tur e alumnonan aki cu a score pa HAVO 
haya un luga pa atende nan lesnan. 

Ta hopi importante pa notifica cu si acaso un alumno ta bay scol 
catolico of protestant y no por haya luga na Colegio Arubano, 
cu nan por inscribi libremente Online pa Colegio San Nicotas pa 
asina nan por cuminsa cu nan estudio na augustus 2019. Segun 
Minister Lampe, Gobierno ta premira cu e fluho di studiante pa 
HAVO pabou di brug lo bay aumenta drasticamente p'esey tambe 
Gobierno di Aruba ta prepara pa tin tur cos cla pa duna e servicio 



cu e alumnonan aki tin derecho riba dje. 

Pa aclarea confusion di hopi mayornan, Colegio San Nicolas ta 
un scol publico, Cotegio Arubano ta un scol Catolico y SMOAtin 
un directiva catolico y pa e motibo aki Colegio San Nicolas ta 
habri pa tur alumno. Si den caso un mucha ta inscribi na SKOA 
y ta poni pa bay HAVO y Cotegio Arubano no tin luga, nan tin tur 
derecho pa inscribi na Colegio San Nicolas pa haya un luga pa 
cuminsa e aha escolar nobo. 

Ta hopi importante pa notifica tur alumno cu e l dependance" di 
Colegio San Nicolas cu Gobierno ta preparando ta na Centro di 
Bario Dakota. 


LO BIN CU UN MANEHO FINANCIERO STRUCTURA 

PA PRESUPUESTO Dl ENSENANSA 


Minister Rudy Lampe a menciona durante conferenda di prensa 
diahuebs 18 di juli, cu basa hba e iniciativanan cu tin pa pais 
Aruba, su ministerio a crea un plan di maneho financiero pa loke 
ta trata e presupuesto di ensenansa. Mirando cu e presupuesto 
akt ta esun di mas grandi di Aruba pa un suma total di mas di 280 
miyon, Minister di ensenansa a tuma e iniciativa di crea un plan 
pa asina por tin un maneho mas estricto riba uzo di e placa aki. 

E plan aki a wordo presenta na e diferente ministernan y aproba 
durante e reunion di Conseho di Minister. Segun Minister Lampe 
cu pa ahanan largo no tawata tin responsabilisacion adecua pa 
un suma asina grandi. Tambe lo bay crea un departamento di 
finanden nobo bou di e departamento di ensenansa y lo crea 
un mspeccion financiero na fnspectie Onderwijs pa asina aki bin 
un miho responsabilisacion di e placa di puebto aki cu ta wordo 
hinca den enehansa. 


Tambe lo bay monitor e resultadonan, lo bay tin un maneho 
nobo di substdio unda tur e directivanan di skol ta bay tin miho 
guja, miho contacto y mas profesionalismo. Manera ta conoci tur 
directiva di scol ta subsidia 100% pa Gobierno y pa e motibo aki 
tambe e ’Good Governance Code” y 1 Accountability Rule M lo bay 
conta pa tur directiva y stichting cu ta ricibiendo placa di pueblo. 

Cu e plan aki Aruba ta manda sehal pa Hulanda cu Aruba mes ta 
tuma iniciativa pa crea un aparato gubernamental y un sistema di 
ensehnasa mas efidente y no mester warda Hulanda yega cerca 
nos manera tawata e caso cu nos hermana isla Corsou. 

Minister Lampe a expresa di ta hopi satifecho cu e plan aki y ta 
spera cu pronto por cuminsa ehecuta esaki pa tin un maneho 
financiero mas structura pa loke ta trata e presupuesto di 
ensehansa. 

POPCORN CLUB & DEPARTAMENTO Dl CULTURA 

presents 


Wan9 -+ø discover 
liøur tudeten -falen-fs? 

Everyone between 
RwA the ages of 13 and 21 

can join the workshops 

OarG to drBøm. then do it!! 


at this year's 


JOIN US on the Zl 5 ', ZZ nd , Z3 ,h , 24 th , ZS^andZb 1 of July 2019 

at Scot di Arte & @ Aruba, from 9 am titt 5 pm for workshops & seminars 

BENEFICIO BRINDA PA GOBIERNO: 


• INKOMSTENBELASTING & 
LOONBELASTING 

Apesar di e situacion financiero dificil 
cu Gabinete Wever-Croes a encontra 
na momento di asumi responsabilidad 
di gobernacion, Gobierno a percura pa 
had aigun cambio via reforma fiscal pa 
por brinda ayudo y aiivio na Puebio di 
e peso di impuestø. 7000 persona no 
ta paga belasting mas (cual mayoria ta 
pensionado) y 25000 persona ta paga 
un tarifa mas abou, cual ta suma un 
grupo di 32 mil persona cu ta rid bi un 
aiivio di cobransa di impuesto riba nan 
entrada. 

Cu e beneficionan duna Gabinete 
Wever-Croes ta demostra cu e 
maneho cu e gobierno ta hiba ta 
pa pone e ser humano central y e 
pensionado ta parti di esaki. 



Gobierno diAruba 



Gabinete Wever-Croes ta pone Ser Humano Central! 


BENEFICIONAN 

Dl GABINETE WEVER-CROES 2018- 2019 


7.000 persona no ta paga belasting mas 

(cua! mayoria ta pensionado) 

+ 25.000 persona ta paga un tarifa mas abou 


32.000 persona sea no ta paga of ta paga 

un tarifa mas abou 


INKOMSTENBELASTING 
& LOONBELASTING 


BANCO CENTRAL Dl ARUBA 

TA INVITA 

Banco Central di Amba (BCA) ta invita publico en general pa 
asisti na un sesion informativo unda por haya mas informacion di 
e famia nobo di e biyetenan di Florin 2019. 

Durante e sesion aki BCA to duna splicacion detaya con pa reconoce 
nos biyetenan di Florin 2019 pa medio di e caracteristicanan di 
seguridad ariba e biyetenan. 

Lo distribui diferente mate ri al promocionai y lo elabora riba e 
fechanan importante relata cu e circulacion di nos biyetenan di 
Florin 2019. 

E anochi di informacion lo bai tuma luga na tur MFAriba e siguiente 
fechanan: 

* MFA Noord -13 Augustus 2019: 6:00 PM - 8:00 PM 

* MFA Sta. Cruz -15 Augustus 2019: 6:00 PM - 8:00 PM 

BENEFICIO BRINDA PA GOBIERNO: 


• PENSIONADONAN 

E situation financiero no ta facil, pero 
asina mes Gabinete Wever-Croes ta 
hatiendo un esfuerso pa por trece allvio. 
Pa nos grandinan Gabinete Wever- 
Croes a duna varios beneficionan y 
pa locual ta nos grandinan gobierno a 
percura pa duna rebaho di prima di AZV 
cu 4%, tambe nos pensionadonan a 
haya un aumento di Reparatietoeslag dl 
25 florin pa luna. 

Pa locual ta esnan cu ta cobra pensioen 
y ta soltero a aumenta di pensioen cu 25 
florin. Parehanan cu fa cobra pensioen 
gobierno a duna un aumento di 42 florin 
y pa locual ta nos pensionadonan nan 
a conoce un rebaho di impuesto riba 
entrada pa nos pensionadonan. 

Cu e beneficionan duna Gabinete 
Wever-C roes ta demostra cu e maneho 
cu e gobierno fa hiba fa pa pone e ser 
humano central y e pensionado fa 
parti dl esaki. 



Gobierno diAruba 

BENEFICIONAN 


Dl SABINETi WEVER-GROIS 2D1B- 2D19 


PA PENSIONADONAN 


Rebaho di prima di AZV cu 4% 

Aumento di Reparatietoeslag di Af 1 . 25 
Aumento di pensioen pa soltero di Afl. 25 
Aumento di pensioen pa pareha di Afl. 42 
Inkomstenbelasting pa pensionado a baha 


Gabinete Wever-Croes ta pone Ser Humano 



DOWNLOAD E APP! 

Ricibi notificacion personalisa 
Controls si bo number ta paga 
Ricibi noticia 
Busca informacion 
Manda e-mail 

Check nos orarionan di servicio 
ymas 



Pran fo obtenibelpa android 

Prome Minister Evelyn Wever-Croes a 
expresa di ta sumamente contento cu 
un biaha mas Aruba ta forma parti di e 
condecoracion real 2020. Tur ana riba 
fecha natalicio di Rey Willem Alexander, 
e Rey ta otorga condecoracionnan real 
na ciudadanonan den reino Hulandes. 
E condecoracionnan aki ta wordo 
otorga na personanan cu banda di 
nan trabou a haci of ta haciendo aigo 
excepcional por ehempel trabounan 
caritativo manera yuda otronan sea cu 
trabou, piaca, articulonan di necesidad, 
organisa eventonan pa recaudacion pa 
instancianan, entre otro, sin cu nan ta 
wordo compensa pa esaki. Na Aruba 
tin un cantidad grandi di persona cu ta 
eherce trabounan caritativo y boluntario 
pero hopi biaha esakinan no ta wordo 
promovi. E ora ta keda na e ciudadano 
pa propone e personanan aki pa asina 
nan por wordo condecora. 

"E condecoracion aki ta algo hopi bunita 
y aunke e ta un medaya chikito y no 
ta cay den balance cu tur e trabou y 
sacrificio cu e personanan aki ta eherce, 
e ta un reconocemento di Rey Willem 
Alexander". 

Pa por propone un persona por busca 
un pakete na Bestuurskantoor cu por 
wordo yena y entrega prome cu 9 di 
augustus. E ta di suma importancia pa 
busca e formulario aki trempan ya cu 
e ta consisti di hopi preguntanan cu ta 
tuma tempo pa yena. E formulario aki 
ta wordo manda Hulanda pa evaluacion 
y eynan ta determina si di berdad e 
persona aki ta bin na remarca pa un 
condecoracion real. Un persona no por 
pidi un condecoracion pa su mes y no 
por bisa un otro persona cu e ta wordo 
proponi tampoco. 

“Mi ta hopi orguyoso di e cantidad di 
personanan cu a wordo condecora 


na 2019. Esaki ta muestra ki tipo di 
personanan nos Arubiano ta y e scahficio 
y amor cu nan ta pone den yuda nan isla 
y nan prohimo. Mi ta invita tur esnan cu 
conoce un persona den nos comunidad 
cu banda di nan trabou ta haciendo 
trabounan excepcional, pa pasa busca 


formulario na Bestuurskantoor y entrega 
e formulario prome cu dia 9 di augustus 
proximo. Di e manera aki, e personanan 
aki por ricibi nan condecoracion reat 
como gradicimento pa loke nan ta had 
pa nos comunidad 11 , Prome Minister 
Evelyn Wever-Croes a duna di conoce. 


Gqbiernq Dt Aruba 


* i* 


Por haci proposicion dor di yena 
dos formulario. 


E formularionan aki ta obtenibel 
durante oranan di ofidna na balie 
di Bestuurskantoor na O'stad y 
San Nicolas. Tambe pordownload 
e formularionan for di e website di 
gobierno: www.gobierno.aw 
www.overheid.aw 
www.government.aw 

Pa mas informacion por yama 

Sra. F. Perez-lopez tel: 5838425 
Sra. I. Nicolaas-Ras tel: 5848880 


Ta ricibi peticionnan pa 
ana 2020 ervtrante dia 

28 di mei 2019. 

E ultimo dia pa entrega 
peticionnan ta dia 

9 di augustus 2019. 


Prome Minister Evelyn Wever-Croes: 


ULTIMO DIA PA ENTREGA FORMULARIO PA 
CONDECORACION REAL TA 9 Dl AUGUSTUS 2019 

Prome Minister ta invita pueblo pa propone personanan kendenan ta haciendo 

trabounan caritativo y boluntario den nos comunidad 

JULI 2019 

DESEMPLEO 
ABAHA 
DEN 2018 


Gobierno DiAruba 

E resultado di trabou duro di 
percura pa nos hendenan haya 
trabou y di protege cuponan 

di trabou pa nos 
hendenan local! 

